cyanic-selkie/wikianc huggingface dataset:
სამტრედია
ისტორია
საბჭოთა პერიოდში სამტრედიაში მოქმედებდა მეფრინველეობის, ფუტკრის საჯიშე და სანერგე მეურნეობები, მებოსტნეობის, მემინდვრეობის და მეცხოველეობის კოლმეურნეობები, ჩაის კომბინატი, საშენ მასალათა კომბინატი, წვენების და საკონსერვო ქარხნები, აბრეშუმის ფაბრიკა, პურის, რძის, ხორცის და ხის დამამუშავებელი კომბინატები
განათლება
ქალაქ სამტრედიაში არის შვიდი საჯარო სკოლა და 11 საბავშვო ბაღი, მათაგნ N1 საბავშვო ბაღი ადაპტირებულია შეზღუდული შესაძლებლობის მქონე ბავშვებისთვის. N2 სკოლა დაარსდა 1971 წლის 15 თებერვალს. N3 სკოლა დაარსდა 1964 წელს N1 საშუალო სკოლის გაყოფის შედეგად. N6 სკოლა დაარსდა 1968 წელს. 1974 წლამდე იყო დაწყებითი, 1983 წლამდე საბაზო, ხოლო 1983 წლიდან გადაკეთდა საშუალო სკოლად.
კულტურა
300px|მინიატიურა|მარჯვნივ|სამტრედიის კულტურის სახლი ზვიად ავალიანის ფოტო სამტრედიაში მოქმედებს მოსწავლე ახალგაზრდობის სახლი. ის დაარსდა 1942 წელს, როგორც პიონერთა სახლი და დღემდე აგრძელებს ფუნქციონირებას. მოსწავლე-ახალგაზრდობის სახლთან არსებობს შემოქმედებითი ჯგუფი „ორუდილა“, ქორეოგრაფიული ჯგუფი „ფანტაზია“ და ბავშვთა ვოკალურ-ინსტრუმენტული ანსამბლი „იმედი“.
სამტრედიაში მოქმედებს კულტურის სახლი და მასთან არსებული ქალთა ფოლკლორული ანსამბლი „ათინათი“, ვაჟთა ფოლკლორული ანსამბლი „სამტრედია“, ბავშვთა ხალხურ საკრავ ინსტრუმენთა წრე. კულტურის სახლში ფუნქციონირებს დრამატული თეატრი. მოქმედებს სამხატვრო სკოლა-გალერეა, დომენტი შანიძის სახელობის სამუსიკო სკოლა, ქორეოგრაფიული ანსამბლები „მტრედები“ და „იმერი“.
მოქმედებს 1892 წელს დაარსებული ბიბლიოთეკა, რომელშიც დაცულია 42 813 წიგნი.
დღეისთვის სამტრედიის რაიონში 49 სკოლაა: მათ შორის 24 ზოგადსაგანმანათლებლო საშუალო, 2 სკოლა-ლიცეუმი, 7 დაწყებითი, 10 არასრული საშუალო, 1 გიმნაზია, 2 კერძო სკოლა-ლიცეუმი, სპეც-სკოლა, 1 სკოლა-ბაღი. რაიონის რამდენიმე უმაღლეს სასწავლებელში, სამტრედიის ეკონომიკის და ჰუმანიტარული ინსტიტუტებია. ქალაქ სამტრედიის ცენტრში 1934 წლის 24 აპრილიდან ფუნქციონირებს აგრეთვე ლუკა კოხრეიძის სახელობის სახვითი ხელოვნების გალერეა. სამტრედიაში ჩამოყალიბდა თეატრი, რომელიც ფუნქციონირებს ეროსი მანჯგალაძის სახელობის კულტურის სახლში. ამ თეატრთან არის ჩამოყალიბებული ბავშვთა თვითშემოქმედებითი დრამატული წრე. ქალაქს გააჩნია მუსიკალური სკოლა, რომელიც დომენტი შანიძის სახელობისაა. ამ ქალაქში ჩამოყალიბდა ეთნოგრაფიული ანსამბლი „სანავარდო“, რომელიც 1978 წელს შექმნა ბიძინა მიქაძემ, უხუცესთა ფოლკლორული ეთნოგრაფიული ანსამბლი. ქალაქში არის ცეკვის ანსამბლები. სამტრედიაში და მის სოფლებში არსებობს ბევრი ეკლესია და მრავალი შენდება. სამტრედიის რაიონში მოგზაურობის შემდეგ ალექსანდრე ღლონტი აღფრთოვანებული წერდა: „ვტოვებ სამტრედიას, დასავლეთ საქართველოს ამ გადახსნილ გულს, დიდებულ საგზაო-სამიმოსვლო კვანძს. მდორედ მოღელავს ჭაღარა ფაზის-მდინარე და გულში ალერსით იკრავს ოდესღანდელი არგონავტების მიერ შექებული ლეგენდარული აიეტის ნაიარევს“.
გალაკტიონ ტაბიძე სამტრედიაზე წერდა:
ტრანსპორტი
სამტრედია არის საავტომობილო და სარკინიგზო გზების კვანძი. ქალაქის სამხრეთით გადის საქართველოს საავტომობილო მაგისტრალი ს1. ასევე ქალაქიდან იწყება საქართველოს საავტომობილო მაგისტრალი ს12. სამტრედიიდან 10 კილომეტრში მდებარეობს კოპიტნარის საერთაშორისო აეროპორტი.
სპორტი
სამტრედიას ჰყავს საფეხბურთო კლუბი „სამტრედია“, რომელიც 1936 წელს არის დაარსებული. გუნდი თამაშობს ეროსი მანჯგალაძის სტადიონზე, რომელიც 15 ათას მაყურებელს იტევს. ამჟამად თამაშობს უმაღლეს ლიგაში.
სამტრედიაში მოქმედებს სპორტული სკოლა, სადაც ასწავლიან სპორტის 12 სახეობას, ირიცხება 720 მოსწავლე და 39 მწვრთნელი. მოქმედებს კიოკუშინკაი კარატეს კლუბი.
პიროვნებები
thumb|კახა კალაძე
სქოლიო
კატეგორია:იმერეთის მხარის ქალაქები
Amblyopone silvestrii
Amblyopone silvestrii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Amblyopone-ს გვარიდან. მიეკუთვნება Amblyoponinae-ს ქვეოჯახს.
სქოლიო
კატეგორია:Amblyopone
Lasioglossum scitulum
Lasioglossum scitulum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1873 წელს.
სქოლიო
scitulum
ძვ. წ. 330
გარდაიცვალნენ
*
Atlantic (სიმღერა)
Atlantic — ინგლისური ალტერნატიულ როკ-ჯგუფ Keane-ის სიმღერა და სინგლი. გამოვიდა 2006 წელს. შეტანილია ალბომში Under the Iron Sea. სიმღერა პირველად შესრულდა 2006 წლის 5 აპრილს, ლონდონში გამართულ დახურულ საღამოზე.
რესურსები ინტერნეტში
კატეგორია:Keane-ის სიმღერები კატეგორია:2005 წლის სიმღერები კატეგორია:2006 წლის სინგლები
კილოვატ-საათი
კილოვატ-საათი (აღნიშვნა: ', ') — ენერგიის ან მუშაობის სისტემის გარეშე ერთეული. უდრის 1 ვტ სიმძლავრის დროს 1 საათში შესრულებულ მუშაობას. 1 ვტ·სთ=3600 ვტ·წმ ან (ჯოულს).
ლიტერატურა
კატეგორია:ენერგიის საზომი ერთეულები
ზევახი
ზევახი, ჯავახი — ქართლის ერისთავი (პიტიახში) II საუკუნის 30-50-იან წლებში, მეფე ფარსმანის დროს.
მოხსნიებულია არმაზის ბილინგვაში, როგორც უდროოდ გარდაცვლილი სერაფიტის მამა. არმაზისხევში აღმოჩენილია მდიდრული სამარხი, რომელიც თვით ზევახს ეკუთვნოდა. უამრავ ძვირფას ნივთს შორის სამარხში აღმოჩნდა ოქროს სარტყელი, რომლის ერთ-ერთი ბალთის თვალზე ამოკვეთილია ახალგაზრდა ქალ-ვაჟის გამოსახულება გარსშემოვლებული ინტიმური წარწერით: „ჯავახი სიცოცხლეა ჩემი - კარპაკი“. ზევახი იხსენიება აგრეთვე არმაზისხევის კიდევ ერთ მდიდრულ, როგორც ჩანს, ქალის სამარხში ნაპოვნ ბეჭდის თვლის წარწერაში.
იესკიუვატნი
იესკიუვატნი (Öskjuvatn) — კრატერული ტბა ისლანდიაში, ისლანდიის მაღლობზე. ფართობი 11 კმ².
იოსკიუვათნი წარმოადგენს ისლანდიის ყველაზე ღრმა ტბას, რომლის სიღრმე შეადგენს 220 მეტრს. ტბა მდებარეობს ვულკან ასკიას კრატერში. ჩამოყალიბდა ვულკანის ძლიერი ამოფრქვევის შედეგად 1875 წელს.
რესურსები ინტერნეტში
კატეგორია:ისლანდიის ტბები კატეგორია:კრატერული ტბები
ჭაქვინჯის ციხე
thumb|230px|ჭაქვინჯის ციხე ჭაქვინჯის ციხე — ციხესიმაგრე სამეგრელო-ზემო სვანეთის მხარის ზუგდიდის მუნიციპალიტეტში, სოფელ ჯიხაშკარში, მდინარე ჭანისწყლის ნაპირას, მაღალ მთაზე.
ისტორია
ფეოდალიზმის ეპოქაში სამხედრო სტრატეგიული თვალსაზრისით ჯიხაშკარის ციხეს დიდი მნიშვნელობა ჰქონდა. აქ ქართველ მხედრებს მრავალჯერ დაუმარცხებიათ თურქი დამპყობლები.
1905 წელს რევოლუციის პერიოდში ადელხანოვის ჯარებს გადაუწვავთ ჯიხაშკარი, ჭაქვინჯი და მათი მიმდებარე სოფლები. მოსახლეობის საგრძნობი ნაწილი ამოუჟლიტავთ. სახლ-კარ გადამწვარი მოსახლეობა თავს აფარებდა ციხეს და მის ფართო გალავანს.
საქართველოში საბჭოთა ხელისუფლების დამყარებისთვის ბრძოლის დღეებში მენშევიკების რაზმებმა დაიკავეს ჯიხაშკარის ციხე, საიდანაც ტყვიას უშენდნენ ადგილობრივ მოსახლეობას. მენშევიკები განდევნილ იქნა ბოლშევიკების მიერ.
შესწავლა
მინი|220px|ხედი ციხიდან მდინარე [[ჭანისწყალი|ჭანისწყალზე]] ციხის ტერიტორიის არქეოლოგიური შესწვლა და არქიტექტურულ ნაგებობათა ფიქსაცია წარმოებულ იქნა 1968-1969 წლებში. პირველი წლის ექპედიციის ხანგრძლივობა 45 დღით შემოიფარგლა, მეორე წლისა კი 30 დღით. ციხის შიგნით იმყოფება აკლდამა, რომელიც ჰგავს პატარა ბეღელს. როგორც ადგილობრივი მოხუცნი ამბობენ, ეს აკლდამა ძველ დროში ყოფილა სასაფლაო მიცვალებულთათვის ომიანობის დროს, როდესაც კაცის გვამის გატანა გარეთ არ შეიძლებოდა. შიგ ციხეში ახლაც არის ჩანგრეული ძველი ეკლესია ციტადელის ჩრდილო აღმოსავლეთით. იგი ძალიანაა დაზიანებული, მაგრამ ძირითადი ფორმების დადგენა მაინც ხერხდება.
ციხის შუა ადგილას არის ჭა, რომელიც სიღრმით იქნებოდა 40 საბჯენი. ჭაში გადებულია რკინის კარი და "ხაჯალურები". ციხიდან ჩრდილოეთისაკენ, საკმაოდ დაშორებულ მანძილზე არის კიდევ მეორე პატარა ციხე. ამ ორ ციხეს შუა, თურმე დაკარგული სავალი ყოფილა (და ახლაც არის). როცა დიდ ციხეში მყოფთ ომიანობის დროს მტრების მიერ გარშემორტყმულთ, ჭის წყალი შემოელეოდათ, ამ დაფარული გზით მიდიოდნენ პატარა ციხეში და იქიდან მოჰქონდათ თურმე წყალი.
გვიან საუკუნეებში, როცა ციტადელის ჩრდილოეთით ვრცელი გალავანი ააშენეს, მაშინ იქვე ხევში მომდინარე წყარო გალავანში მოაქციეს. დიდი ციხიდან ჩრდილო-დასავლეთისკენ დაახლოებით 80 საბჯენით დგას ერთი დამტვრეული ბუხარი, სადაც ყოფილა ძველად სასახლე სამეგრელოს მფლობელის ლევან დადიანისა. ამ ნაბუხარსა და დიდ ციხეს შუა არის კიდევ ქვით გაკეთებული ფარული სავალი.
ჯიხაში ყოფილა დამნაშავეთა საპყრობილე. ძველად, მთავრობის დროს, ქურდების გასასამართებლად შემდეგ საშუალებას ხმარობდნენ: ბრალდებულ კაცს ხელის გულზე დაადებდნენ სამი ქაღალდის ნაჭერს და ჩაუგდებდნენ ხელის გულში ცეცხლით გახურებულ შანთს-რკინას და თუ სამჯერ წინ გადააგდებდა და ხელი უვნებელი დაურჩებოდა, მაშინ გაანთავისუფლებდნენ, თუ ხელი დაეწვებოდა დამნაშავედ ცნობდნენ და დაკარგულის საფასურს გადაახდევინებდნენ შვიდჯერ მეტს. დამნაშავეს დაბორკავდნენ "ხაჯალურებით" და ციხეში ჩააგდებდნენ. thumb|left|250px პროფ. პარმენ ზაქარაიას განმარტებით ჭაქვინჯის ციხე - სიმაგრე შედგება ციტადელისა და ქვედა ციხისაგან. არქეოლოგიურმა გათხრებმა მშენებლობის რამდენიმე ფენა გამოავლინა. I ფენა მიეკუთვნება III-IV სს. II ფენა მიეკუთვნება VIII-IX სს, ხოლო მესამე XVI-XVII ს-ებს. ციტადელი აღმართულია მაღალი მთის თავზე გარს ერტყმის გალავანი, რომლის ჩრდილოეთით და აღმოსავლეთ მხარეებზე სხვადასხვა დროს ჩაშენებულია 4 კოშკი. ციტადელი ქვედა ციხეს უკავშირდება ჩრდ. ფერდობზე გაყვანილი გვირაბით, რომლის ბოლოშიც კოშკი დგას. ქვედა ციხის ჩრდ. ნაწილში წყარო იყო. ციხის ეზოს სამხრეთ მონაკვეთის ცენტრში მდებარეობდა X საუკუნის პალატი, რომლისაგან დარჩენილია მხოლოდ პირველი სართული.
ციხე ძალიან დაზიანებულია. ნანგრევებში არა თუ თავდაპირველი სახის დადგენა, არამედ ზოგჯერ კედლების მიმართულების გარკვევა შეუძლებელია. ციხე შედგება ორი ნაწილისაგან. ერთია ციტადელი, რომელსაც მთის მაღლობი ეკავა, ხოლო მასზე მობმული ციხის დიდი ეზო ჩრდ. _ რთულ რელიეფზეა. გათხრების შედეგად ამ ეზოს გეგმა თითქმის აღსდგა. აქ არის ასევე კოშკები. გალავნის ჩრდ-აღმოსავლეთ მონაკვეთში მდგარი კოშკი საგანგებო დანიშნულების ყოფილა. იგი აგებულია გვირაბთან ერთად. საკმაოდ მაღალი და განიერი გვირაბი ციტადელს უკავშირდება. იგი გარნიზონის შიდა სამოძრაოდ იქნებოდა განკუთვნილი. რთული სვლებით კი, გარემოცვის დროს კოშკიდან შეეძლოთ მოულოდნელი თავდასხმა მოეწყოთ. ციტადელი ძირითადად IV - V საუკუნეებისაა, გვირაბი და კოშკი XV -XV ს-ებისა.
აქ სამი ქრონოლოგიური ფენაა — ადრეშუასაუკუნეებისა, მოწიფული ფეოდალური ხანისა და გვიანი საუკუნეებისა. ბოლო პერიოდის ციხის ისტორია უშალოდ დაკავშირებულია დადიანებთან.
Love Me Do
Love Me Do — ინგლისური როკ-ჯგუფ The Beatles-ის სიმღერა, დაწერილი ჯონ ლენონისა და პოლ მაკ-კარტნის მიერ 1958 წელს, სკოლის პერიოდში. ლენონს ეკუთვნის სიმღერის ერთი ნაწილის ავტორობა.
ჭაქვინჯის ციხე
შესწავლა
ციტადელის ტერიტორიის მთლიანი გათხრების შემდეგ სამშენებლო ფენები გაიმიჯნა.იგი განლაგებულია გრძელ, ელიფსურ გორაზე. მშენებლებს კარგად გაუთვლიათ რელიეფის თავისებურება. ძნელად მისადგომ ადგილებზე გალავნებით დაკმაყოფილებულან, ხოლო ჩრდილოეთით, სადაც ადგილი მისადგომია გალავანში 3 კოშკი ჩაურთავთ. ყველაფერი ეს შეიძლება დათარიღდეს ეგრისის სამეფოს საწყისი პერიოდით. ამ ფენამ მომდევნო ეპოქებში რამდენიმეჯერ იცვალა სახე, მაგრამ ძირითადი შენარჩუნებული იქნა.
Love Me Do
ეს იყო ჯგუფის პირველი ოფიციალური სინგლი, გამოსული 1962 წლის 5 ოქტომბერს, b-მხარის „P.S. I Love You“ თანხლებით. ინგლისში მან ჩარტში #17 ადგილამდე მიაღწია, ხოლო 1982 წლის გამოცემამ - #4 ადგილამდე. აშშ-ში სინგლი #1 ჰიტად იქცა, როდესაც 1964 წელს გამოიცა.
ჭაქვინჯის ციხე
შესწავლა
შესამჩნევი რეკონსტრუქცია განიცადა ციხემ XIII-XIV სს. ძლიერი მტრის დარტყმებმა მეტად დააზიანა. ციტადელის აღმ. ბოლოში აშენდა ერთი კოშკი, ხოლო ჩრდ. შიდა კოშკი ხელახლა აიგო.
Love Me Do
სქოლიო
კატეგორია:The Beatles-ის სიმღერები კატეგორია:1962 წლის სიმღერები კატეგორია:1962 წლის სინგლები
ჭაქვინჯის ციხე
შესწავლა
მომდევნო საუკუნეებში მტრის შემოსევები ხშირდება, რაც იწვევს ციხის დაზიანებას. დიდი აღდგენითი სამუშაოები მიმდინარეობს XVI ს-დან. ამ ეპოქის სარესტავრაციო და დამატებითი სამუშაოები ყველგან ჩანს.
ციხეზე გზა ამჟამად ადის სამხრეთიდან ჩრდილოეთის მიმართულებით და ციტადელს აღმოსავლეთიდან უვლის. მაგრამ ადრე, გზა, როგორც ჩანს, ციტადელს დასავლეთით ადგებოდა. იქვე იყო მცირე კარი, ხოლო ქვედა ციხის ეზოში შესასვლელი ჭიშკარი უფრო ზემოთ, წყაროს მიდამოებში უნდა ყოფილიყო, მაგრამ არა აქ და არც მოპირდაპირე მხარეს ქვედა ციხეში ჭიშკრის კვალი კი არა, გალავნის კვალიც არ ჩანს. ციტადელს კი მთავარი შესასვლელი ჩრდილოეთით აქვს.
ციხის თავდაპირველი სახის, მისი ზრდისა და შემდეგი ცვლილებების სრული სახით წარმოდგენა შეუძლებელია, რადგან არავითარი გრაფიკული მასალა არ შემოგვრჩენია, ხოლო ისტ. წყაროებში იგი ფაქტობრივად XVII საუკუნემდე არ იხსენიება. thumb|120px|ვახტანგ VI ვახუშტი ბაგრატიონი მეფე ვახტანგ V-ის ცხოვრების აღწერისას საკმაოდ ვრცლად წერს ლევან II-ის (დადიანის) მოღვაწეობაზე და სიკვდილზე. შემდეგ ვამეხის გადადიანებაზე. ამას მოსდევს აღწერა, თუ როგორ დამორჩილდა სკანდას მდგომი თეიმურაზ I მეფე ვახტანგ VI-ეს. აქდან დაბრუნებულმა ვახტანგმა ქუთაისი აიღო, იმერეთი დაიპყრო და ოდიშს გადავიდა: აღსანიშნავია ის გარემოება, რომ ჭაქვინჯის შესახებ ორიოდე წინადადება აქვს გამოქვეყნებული ნიკოლოზ სევეროვს. იგი წერს:
ჭაქვინჯის ციხეს მოკლედ აღწერს ეთნოგრაფი სერგი მაკალათია. ციხის თარიღად იგი იღებს XVI-XVII სს.
არქიტექტურა
ჭაქვინჯის ციხისთვის მაღალ მთებში ადგილი ისე მოხერხებულადაა შერჩეული, რომ იქ მჯდომი ძალიან დიდ მანძილზე ზვერავდა. შორს, ქვემოთ კოლხეთის დაცემული დაბლობი მოჩანს მზიან ამინდში, საღამოჟამს, ზღვაც კი აირეკლება. thumb|350px|ციხის გეგმა
ციხის ქვემოთ ფერდობი ნელ-ნელა ეშვება მდინარე ჭანისწყლისაკენ. ციხეზე გზა ამჟამად სამხრეთიდან ადის, მაგრამ ძველად იგი ციტადელს დასავლეთიდან ადგებოდა. იქვე იყო მცირე კარი, ხოლო ქვედა ციხის ეზოში ჭიშკარი უფრო ზემოთ, წყაროს მიდამოებში უნდა ყოფილიყო.
ციხე ძლიერ დაზიანებულია. ნანგრევებში არამცთუ თავდაპირველი სახის დადგენა, არამედ ზოგჯერ კედლების მიმართულების გარკვევაც შეუძლებელია. 1968-1969 წლებში ჩატარებული არქეოლოგიური კვლევის შედეგად გაირკვა, რომ ციხე ძირითადად შედგება ორი ნაწილისაგან - ერთია ციტადელი და მეორე მასთან დაკავშირებული ქვედა ციხე დიდი ფართობით. ციტადელი მაღლობზე დგას, ხოლო მასზე მობმული ციხის დიდი ეზო მდებარეობს ჩრდილოეთით, რთულ რელიეფზე, მეორე ნაწილიდან თითქმის აღდგა გალავნის მოხაზულობა, ხოლო ფაქტობრივად დარჩენილია ბოლო კოშკის ნაშთი, ჩრდილო განაპირას და ჩრდილო-აღმოსავლეთით, საიდანაც გამოდიოდა გვირაბი. აქვე უნდა აღინიშნოს, რომ ჩრდილო-დასავლეთის მონაკვეთში მდებარე წყარო ჩართული იყო გალავანში.
ციხის განხილვამ მიგვიყვანა იმ დასკვნამდე, რომ აქ ძირითადად სამი ქრონოლოგიური ფენაა - ადრეშუასაუკუნეების, განვითარებული შუასაუკუნეებისა და გვიანშუასაუკუნეებისა.
ციტადელი
ციტადელის ტერიტორიის მთლიანი გათხრის შემდეგ სამშენებლო ფენები გაიმიჯნა. ციტადელი განლაგებულია გრძელ, ელიფსურ გორაზე. მშენებლებს კარგად გაუთვლიათ რელიეფის თავისებურება. ძნელად მისადგომ მხარეებზე გალავნებით დაკმაყოფილებულან, ხოლო ჩრდილოეთით, სადაც ადვილი მისადგომებია, გალავანში სამი კოშკი ჩაურთავთ. ყველაფერი ეს შეიძლება დათარიღდეს ეგრისის სამეფოს საწყისი პერიოდით - IV-V საუკუნეებით. ამ ფენამ საუკუნეების განმავლობაში არაერთხელ იცვალა სახე, მხოლოდ ძირითადის შენარჩუნებით.
მომდევნო საუკუნეებში მტრის შემოსევები ხშირდება, რაც იწვევს ციხის დაზიანებასაც. დიდი აღდგენითი სამუშაოები მიმდინარეობს XVI საუკუნიდან. ამ ეპოქის სარესტავრაციო და დამატებითი სამუშაოები თითქმის ყველგან ჩანს. განსაკუთრებით ეს ემჩნევა სამხრეთით, გალავნის ხაზს, XVI-XVII საუკუნეებშია დამატებული სათოფეებიანი ფენა.
ციხის ქვედა, ჩრდილოეთის მონაკვეთი, საკმაოდ რთული და დიდი ფართობისა ყოფილა. სამწუხაროდ, თითქმის მოსპობის გამო, მის შესახებ ბევრი ვერაფერი ითქმის. ცხადია, რომ იგი განკუთვნილი იყო გარნიზონის სამოქმედოდ.
კოშკი
ციხის ქვედა ეზოს ჩრდილო-აღმოსავლეთის მონაკვეთში მდგარი კოშკი აგებულია გვირაბთან ერთად, საიდანაც გვირაბი ადის ციტადელის კარამდე. აქედან მალულად იმოძრავებდნენ მეომრები და გარემოცვის შემთხვევაში, კოშკიდან გამოსულები, მოულოდნელად მტერს თავს დაესხმოდნენ. ეს ხერხი ახალი არ არის, იგი ხშირად გვხვდება ანტიკურ და შუა საუკუნეების ციხეებში. თავისთავად კოშკი და გვირაბი აგებული ჩანს XV და XVI საუკუნეებში. გათხრებმა ციტადელის ეზოში გამოავლინა პალატი და ეკლესია. არის რამდენიმე ნაგებობის ნაშთი, მაგრამ მათი გეგმის აღდგენა შეუძლებელია. ქვევრებიც ბლომად იყო ეზოში.
პალატი
პალატი სამხრეთის გალავანთანაა. მისგან დარჩენილია ერთი მეტრის სიმაღლის კედლები. მას შესასვლელი ჩრდილოეთის კედლის ცენტრში ჰქონია. პალატის გეგმა გრძელი ოთხკუთხედია. მის ცენტრში ორი სვეტი დგას. ეტყობა, მათზე გადადიოდა თაღები, რომლებიც კამარებს იმაგრებდნენ. პირველი სართული დამხმარე უნდა ყოფილიყო. მეორე სართული საცხოვრებლად იქნებოდა განკუთვნილი. საერთო მონაცემებით პალატი IX-X საუკუნეებით თარიღდება.
ეკლესია
ეკლესია ციტადელის აღმოსავლეთის მონაკვეთში, გარნიზონისა და შიგ მცხოვრებთათვის დარბაზული ეკლესია აუგიათ. იგი გარედან თლილი ქვის კვადრებით ყოფილა შემოსილი. სამხრეთის ფასადზე დეკორატიული თაღებიცაა გამოყენებული. ეკლესია XII-XIV საუკუნეთა მიჯნით თარიღდება.
ეკლესია ზომებით მინიატურულია. მართალია, იგი, როგორც ეძახიან, "კარის ეკლესიაა", მაგრამ მაინც ძალიან პატარაა. ციტადელში ჩვეულებრივი ციხის უფროსის გარდა, ადგილობრივი მფლობელიც იქნებოდა, თუ ყოველთვის არა, განსაკუთრებულ შემთხვევებში მაინც. თანაც არც ისაა გამორიცხული, რომ ეკლესიის აგების მომენტში ჭაქვინჯა ციხე კი არა, ციხე-დარბაზი ყოფილიყო. ისტორიამ არც იმის ცნობა მოგვცა, თუ როდის დაინგრა ეს ეკლესია. ამაზე პირდაპირი პასუხის გაცემა არც ნანგრევებში ნაპოვნ ნივთებს შეუძლია, მაგრამ ზოგიერთის აქ მოყვანა მაინც საჭიროა. ეკლესიის გათხრისას აღმოჩნდა ვერცხლის ხატის რამდენიმე ნატეხი. ერთი მათგანი მედალიონს წარმოადგენს. მასზე გამოსახულია ვეშაპის დამთრგუნავი ამხედრებული წმ. გიორგი. იგი დაშტამპვითაა მიღებული. ეს ტექნიკა გვიან საუკუნეებში იყო გავრცელებული. მედალიონი და იმ ხატის ფრაგმენტებიც სტილისტურად სწორედ XVII-XVIII სს-ზე მიგვითითებს. აქვე იყო აღმოჩენილი ერთი მოოქრული ვერცხლის ხატის ფრაგმენტი. მასზე ორნამენტია გამოსახული და ფორმის მიხედვით ხატის ჩარჩოს ნაწილი უნდა იყოს.
ეკლესიის საკურთხევლის იატაკზე ნაპოვნი იყო ათი ცალი ვერცხლის მონეტა. ისინი მოჭრილია ქ. მისრასა და ისტამბულში (კონსტანტინოპოლში). მონეტებს თარიღებად უზის 1757, 1773 და 1788 წლები. იატაკზე ამ მონეტებთან ერთად პოვნა თავისთავად შეიძლება კატასტროფაზე უთითებდეს. შესაძლებელია XVIII ს. მიწურულში მტერმა (ოსმალომ) აიღო ციხე, დააზიანა და ეკლესიაც დაანგრია.
სქოლიო
კატეგორია:ზუგდიდის მუნიციპალიტეტის ციხესიმაგრეები კატეგორია:ეროვნული მნიშვნელობის კატეგორიის კულტურის უძრავი ძეგლები კატეგორია:კულტურული მემკვიდრეობის ძეგლები სამეგრელო-ზემო სვანეთის მხარეში
ზოსიმე
ზოსიმე — XI საუკუნის ქართველი ჰიმნოგრაფი, ათონის ლიტერატურული სკოლის მოღვაწე. მისი დაწერილია ილარიონ ქართველისა და ექვთიმე მთაწმიდლის საგალობლები. მასვე გადაუწერია გიორგი მთაწმიდლის რამდენიმე თარგმანი.
რესურსები ინტერნეტში
კატეგორია:ქართველი ჰიმნოგრაფები
რეგინა ზბარსკაია
რეგინა ნიკოლაევნა ზბარსკაია (დ. 27 სექტემბერი, 1935, ვოლოგდა (სხვა წყაროს მიხედვით — ლენინგრადის ოლქი) ― გ. 15 ნოემბერი, 1987, მოსკოვი) — საბჭოთა მოდელი. მსოფლიოში ცნობილი გახდა 1960-იანი წლების დასაწყისში. დიდი პოპულარობა მოიპოვა პარიზში, სადაც უწოდეს "კრემლის ყველაზე ლამაზი იარაღი", მოგვიანებით "საბჭოთა სოფი ლორენი" შეარქვეს.
ბიოგრაფია
1953 წელს ჩვიდმეტი წლის რეგინა კოლესნიკოვა ჩავიდა მოსკოვში და ჩაირიცხა ს.ა. გერასიმოვის სახელობის სრულიად რუსეთის კინემატოგრაფიის სახელმწიფო ინსტიტუტში (ВГИК) ეკონომიკის ფაკულტეტზე. სწავლის პერიოდში რეგინა ხშირად ჩნდებოდა "ბოჰემურ" წვეულებებზე, სადაც ერთ დღეს შენიშნა მაშინდელმა ცნობილმა დიზაინერმა ვერა არალოვამ. სწორედ ამ შეხვედრიდან დაიწყო რეგინას სამოდელო კარიერა. არალოვამ რეგინას საკუთარ ჩვენებებში მონაწილეობით  მსოფლიოს აჩვენა, რომ მოდა საბჭოთა კავშირშიც არსებობდა. ფრანგულმა ჟურნალმა Paris Match-მა მას უწოდა "კრემლის ყველაზე ლამაზი იარაღი". როდესაც ვიაჩესლავ ზაიცევმა ზბარსკაიას „პაჟის“ ვარცხნილობა გაუკეთა, მისგან შექმნა "იტალიელი ლამაზმანის" იმიჯი, რეგინა დასავლურ პრესაში "საბჭოთა სოფი ლორენად" მონათლეს.
პირადი ცხოვრება
რეგინას ერთადერთი ქმარი იყო მოსკოველი მხატვარი ფელიქს-ლევ ზბარსკი, მეცნიერ ბორის ზბარსკის ვაჟი. ისინი დაქორწინდნენ 1960-იანი წლების დასაწყისში. 1967 წელს რეგინა დაორსულდა, მაგრამ ლევ ზბარსკის არ სურდა შვილები, ამის გამო მან  გადაწყვიტა აბორტი გაეკეთებინა, რის შემდეგაც ცდილობდა დანაშაულის გრძნობის ჩახშობას ანტიდეპრესანტებით. ამ დროს ფელიქს-ლევ ზბარსკი გატაცებული იყო მსახიობი მარიანა ვერტინსკაიათი, შემდეგ კი წავიდა ლუდმილა მაკსაკოვასთან, რომელთანაც 1970 წელს ვაჟი შეეძინა.
ამ მოვლენების შემდეგ, რეგინა მძიმე დეპრესიის ნიშნებით ფსიქიატრიულ საავადმყოფოში აღმოჩნდა.
საბჭოთა არალეგალი მზვერავი ვიტალი შლიკოვი თავის ინტერვიუში ამტკიცებდა, რომ იგი ცხოვრობდა ზბარსკაიასთან ერთი წლის განმავლობაში მის ბინაში, უფრო მეტიც, იმ პერიოდში, როდესაც ის ჯერ კიდევ ოფიციალურად  დაქორწინებული იყო, მაგრამ აღარ ცხოვრობდა ქმართან. სწორედ ამ პერიოდში ჰქონდა რეგინას თვითმკვლელობის ერთ-ერთი მცდელობა (ფრჩხილის მაკრატლით მიიყენა თვითდაზიანებები). სუიციდის მცდელობის მთავარ მიზეზად შლიკოვმა დაასახელა ყველაზე ძლიერი სტრესი მას შემდეგ, რაც კაგებე-ს  მოდელის გადაბირების მცდელობა ჰქონდა შანტაჟის გამოყენებით. ასევე თავის მოგონებებში მან კატეგორიულად უარყო სხვადასხვა წყაროებში გამოთქმული ვარაუდი იმის შესახებ, რომ რეგინა თანამშრომლობდა უშიშროების კომიტეტთან და სხვადასხვა გზით ეხმარებოდა დეპარტამენტს საჭირო ინფორმაციის მოპოვებაში.
საავადმყოფოდან გამოსვლის შემდეგ, ზბარსკაია, მოდელების სახლის დირექტორის მოადგილის, ელენა სტეპანოვნა- ვორობეის დახმარებით, პოდიუმზე დაბრუნდა. მისი შემდეგი რომანის გმირი ახალგაზრდა იუგოსლავიელი ჟურნალისტი გახლდათ, რომელმაც რეგინა საკუთარი პოპულარობისთვის გამოიყენა. მალე მისი ავტორობით გამოიცა წიგნი გერმანულ ენაზე "ასი ღამე რეგინა ზბარსკაიასთან", სადაც ნათლად იყო აღწერილი ეროტიკული სცენები, ასევე ინფორმაცია ზბარსკაიას სავარაუდო კავშირების შესახებ ცენტრალური კომიტეტის წევრებთან და კომპრომატები სხვა მოდელებზე.
გარდაცვალება
პოლიტიკური სკანდალის შემდეგ ზბარსკაიამ სამჯერ სცადა თვითმკვლელობა, მესამე მცდელობა წარმატებით დასრულდა —მოდელი საძილე აბებით მოწამლული გარდაიცვალა 1987 წლის ნოემბერში 52 წლის ასაკში.
ასევე არსებობს ვერსია, რომ რეგინა ზბარსკაია გარდაიცვალა სახლში და არა საავადმყოფოში. ამ ვერსიით, ის ბინაში ტელეფონის ყურმილით ხელში გარდაცვლილი იპოვეს. კოლეგები მოდელების სახლიდან მის დაკრძალვაზე არ მივიდნენ, ცხედარი კრემირებული იყო. მისი გარდაცვალების გარემოებები საიდუმლოდ დარჩა, ხოლო დაკრძალვის ადგილი უცნობია. ერთი ვერსიით, იგი დაკრძალეს ვოლოგდაში მამისა და მამიდის გვერდით.
ვიაჩესლავ ზაიცევმა ინტერვიუში  ჟურნალ „ოგონიოკ“-თან მის შესახებ განაცხადა:
სქოლიო
კატეგორია:დაბადებული 1935 კატეგორია:დაბადებული 27 სექტემბერი კატეგორია:გარდაცვლილი 15 ნოემბერი კატეგორია:გარდაცვლილი 1987 კატეგორია:მოდელები კატეგორია:მოდელები ეროვნების მიხედვით კატეგორია:საბჭოთა ფოტომოდელები კატეგორია:საბჭოთა მოდელები
ჰესკელ ვექსლერი
ჰესკელ ვექსლერი (Haskell Wexler; 6 თებერვალი, 1922, ჩიკაგო, აშშ — გ. 27 დეკემბერი, 2015, სანტა-მონიკა, კალიფორნია, აშშ) — ამერიკელი ოპერატორი, პროდიუსერი და რეჟისორი. ვექსლერი შეყვანილია კინოს ისტორიაში ყველაზე გავლენიანი ოპერატორების ათეულში.
სქოლიო
კატეგორია:დაბადებული 6 თებერვალი კატეგორია:დაბადებული 1922 კატეგორია:გარდაცვლილი 27 დეკემბერი კატეგორია:გარდაცვლილი 2015 კატეგორია:ამერიკელი კინოოპერატორები
ძვ. წ. 331
გარდაიცვალნენ
*
მარლენ დიტრიხი
მარია მაგდალენა „მარლენ“ დიტრიხი (Marlene Dietrich; დ. 27 დეკემბერი 1901, შენებერგი, გერმანია — გ. 6 მაისი 1992, პარიზი, საფრანგეთი) — გერმანელი მსახიობი და მომღერალი. სწავლობდა მუსიკალურ აკადემიასა და მაქს რაინჰარდტის დრამატული ხელოვნების სკოლაში. 1922 წელს შედგა მისი დებიუტი თეატრსა და კინოში. 1923 წელს დიტრიხმა მიიპყრო რეჟისორ რუდოლფ ზიბერის ყურადღება, რომელიც პატარა როლებს აძლევდა ფილმებში. 1924 წელს ისინი დაქორწინდნენ. პირველი მნიშვნელოვანი როლი ითამაშა ფილმში „ცისფერი ანგელოზი“ (1930, თომას მანის რომანის მიხედვით). 1930 წელს გადავიდა ჰოლივუდში. მონაწილეობდა ჯოზეფ ფონ შტერნბერგის ეგზოტიკურ ფილმებში: „მაროკო“ (1930), „შანხაის ექსპრესი“ (1932), „წითელი დედოფალი“ (1934), „ეშმაკი თვით ქალია“ (1935) და გახდა 30-იანი წლების ერთ-ერთი ყველაზე პოპულარული კინოვარსკვლავი.
მეორე მსოფლიო ომის დროს ეწეოდა აქტიურ ანტიფაშისტურ პროპაგანდას. სიმღერებით გამოდიოდა ამერიკელი ჯარისკაცების წინაშე. ფილმებში „ბრალდების მოწმე“ (1957), „ნიურნბერგის პროცესი“ (1962) და სხვა შექმნა ხანში შესულ გმირ-ქალთა სახეები. დიტრიხი, ცნობილი იყო აგრეთვე როგორც საესტრადო მომღერალი. ჰქონდა უხეში კონტრალტო გამომხატველობითი ტემბრით, რომელიც თაყვანისმცემლებს იპყრობდა. ლოლა-ლოლას როლმა ფილმში „ცისფერი ანგელოზი“ მოუტანა მას მსოფლიო აღიარება და შედეგად გააფორმა კონტრაქტი „Paramount Pictures“-სთან. თავის დროზე, დიტრიხი ერთ-ერთი ყველაზე მაღალანაზღაურებადი მსახიობი იყო. ამერიკის შეერთებული შტატების მოქალაქეობა დიტრიხმა 1939 წელს მიიღო. მადემუაზელ ემი ჯოლის როლის შესრულებისთვის ფილმში „მაროკო“ (1930) ნომინირებული იყო თავის ერთადერთ ოსკარის პრემიაზე.
დიტრიხის მამა სამეფო პრუსიის პოლიციის ლეიტენანტი ლუი დიტრიხი გარდაიცვალა მაშინ როდესაც დიტრიხი პატარა იყო; დედამისი ხელმეორედ გათხოვდა სამხედრო კავალერიის ოფიცერზე ედუარდ ფონ ლოშზე. 12 წლის ასაკში დიტრიხმა შეისწავლა ფრანგული და ინგლისური ენები. პატარა ასაკში ვიოლინოს სწავლობდა. აღსანიშნავია, რომ მეორე მსოფლიო ომის პერიოდში გერმანიაში მუშაობაზე მან უარი განაცხადა და შესაბამისად, მისი მონაწილეობით გამოსული ფილმების ჩვენება გერმანიაში გარკვეული დროით აკრძალული იყო. დიტრიხმა უარყო ნაციზმი, რის გამოც გერმანიის მოღალატედ გამოაცხადეს. 1960 წელს შედგა დიტრიხის ვიზიტი ბერლინში, სადაც ნაცისტების მხარდამჭერები მას აფურთხებდნენ, ხოლო ბანერებზე ეწერა: „წადი სახლში მარლენ“. აღსანიშნავია, რომ მეორე მსოფლიო ომის პერიოდში თავის ერთ-ერთ ინტერვიუში მან განაცხადა:
ბავშვობა
მარია მაგდალენა დიტრიხი დაიბადა 1901 წლის 27 დეკემბერს ქალაქ შენებერგში, რომელიც 1920 წლიდან არის ქალაქ ბერლინის ნაწილი. დიტრიხის მამა პოლიციის ლეიტენანტი ლუი ერიხ ოტო დიტრიხი (1868-1908) და დედა ვილჰელმინა ელიზაბეთ იოზეფინა (ქალიშვილობის გვარი ფელზინგი, 1876-1945) დაქორწინდნენ 1898 წლის დეკემბერში. ვილჰელმინას საუკეთესო მეგობარი არისტოკრატი ედუარდ ფონ ლოში, გრენადერების პირველი ლეიტენანტი უვლიდა მას და 1916 წელს ისინი დაქორწინდნენ, თუმცა სულ მალე ფონ ლოში პირველ მსოფლიო ომში მიღებული ჭრილობებისაგან გარდაიცვალა. ედუარდ ფონ ლოშმა დიტრიხის გოგონა არ იშვილა და შესაბამისად, დიტრიხის გვარი არასოდეს არ ყოფილა ფონ ლოში, ოჯახმა მას მეტსახელად დაარქვა „ლენა“ და „ლენე“. 11 წლის ასაკში მან შეამოკლა თავისი პირველი ორი სახელი რათა ფორმირებულიყო სახელი „მარლენი“.
1907-1917 წლებში დიტრიხი სწავლობდა ოგიუსტ-ვიქტორიის გოგონათა სკოლაში. სწავლობდა ვიოლინოს და გატაცებული იყო თეატრითა და პოეზიით. ოცნება გამხდარიყო მევიოლინე არ აუსრულდა, რადგან მაჯა დაიზიანა, თუმცა 1922 წელს მიიღო თავისი პირველი სამუშაო, სადაც ვიოლინოზე უკრავდა ერთ-ერთ ორკესტრში, თუმცა ოთხი კვირის შემდეგ სამუშაოდან გაათავისუფლეს.
1920-იან წლებში დიტრიხი კაბარეში მღეროდა, ხოლო 1922 წელს პირველად ითამაშა გერმანულ მუნჯურ ფილმში „ნაპოლეონის უმცროსი ძმა“, სადაც პატარა როლი მიიღო. ფილმის პრემიერა გაიმართა 1923 წლის 29 ნოემბერს. 1920-იანი წლების განმავლობაში იგი აგრძელებდა მუშაობას ფილმებზე ბერლინსა და ვენაში. 1922 ქლის 7 სექტემბერს შედგა დიტრიხის თეატრალური დებიუტი ფრანკ ვედეკინდის პიესაში „პანდორას ყუთი“. 1923 წლის 17 მაისს დიტრიხი ცოლად გაჰყვა კინოწარმოების ადმინისტრატორს რუდოლფ ზიბერს, რომელთანაც იცხოვრა სულ რაღაც 5 წელი, თუმცა ოფიციალურად ქორწინებაში წყვილი რჩებოდა 1976 წლამდე, ესე იგი, ზიბერის გარდაცვალებამდე. 1924 წლის 13 დეკემბერს წყვილს ერთადერთი შვილი შეეძინა. 1920-იან წლებში დიტრიხს ჰქონდა შესრულებული მცირე როლები კინოში; 1929 წელს ბერლინის ერთ-ერთ კაბარეში დიტრიხი შენიშნა რეჟისორმა და პროდიუსერმა ჯოზეფ ფონ შტერნბერგმა, რომელთანაც ურთიერთობა დიტრიხისთვის გადამწყვეტი აღმოჩნდა.
1930 წელს დიტრიხის მონაწილობით გამოვიდა ფილმი „ცისფერი ანგელოზი“, რომელსაც ხმაურიანი წარმატება ხვდა წილად, ხოლო დიტრიხი ჰოლივუდში გაემგზავრა კინოფილმ „მაროკო“-ში მონაწილეობის მისაღებად, რომელიც მისი ერთადერთი ოსკარის ნომინაცია გახდა. კინოს ისტორიაში მისი ყველაზე მნიშვნელოვანი წვლილი ფონ შტერნბერგის ფილმებში შესრულებული როლები იყო.
კარიერა ჰოლივუდში
„ცისფერ ანგელოზში“ წარმატებულად შესრულებული როლის შემდეგ, დიტრიხმა 1930 წლის თებერვალში კონტრქტი გააფორმა ჰოლივუდის კომპანიასთან „Paramount Pictures“-თან და 1930 წლის 1 აპრილიდან „ცისფერი ანგელოზის“ პრემიერის დღეს დატოვა ბერლინი. ჰოლივუდში შტერნბერგის ფილმებში მონაწილეობის შემდეგ, მსოფლიო პოპულარობა მოიპოვა. დიტრიხისა და შტერნბერგის უკანასკნელი ერთობლივი ნამუშევარი იყო ფილმი „ქალი თვით ეშმაკია“. 1936 წელს იოზეფ გებელსმა დიტრიხს გერმანიაში გადაღებული თითოეული ფილმისთვის შესთავაზა 200 000 რაიხსმარკა, აგრეთვე შესთავაზა თემის თავისუფალი არჩევანი, რეჟისორისა თუ პროდიუსერისა. თუმცა მსახიობმა მინისტრს უარი უთხრა. 1937 წელს გერმანიაში ბოლო ვიზიტისას მან კვლავ უარყო ნაციონალ-სოციალისტების შემოთავაზება. 1939 წლის 9 ივნისს მარლენ დიტრიხმა მიიღო ამერიკის მოქალაქეობა. ექსტრავაგანტური შემოთავაზების შედეგად, დიტრიხმა მონაწილეობა მიიღო „Selznick International Pictures“-ისა და „London Films“-ის პროექტებში. 1936 წელს რეჟისორმა რიჩარდ ბოლესლავსკიმ გადაიღო ფილმი „ალაჰის ბაღები“, რომლის პროდიუსერი იყო დევიდ სელზნიკი. ამ ფილმში შესრულებული როლისთვის დიტრიხმა ანაზღაურების სახით მიიღო $200,000 დოლარი. ერთი წლის შემდეგ, ესე იგი 1937 წელს ალექსანდრე კორდას პროდიუსერობით გამოდის ბრიტანული ისტორიული დრამა სახელწოდებით „რაინდი აბჯრის გარეშე“, რისთვისაც დიტრიხმა გასამრჯელოს სახით მიიღო $450,000 დოლარი. თუმცა ორივე ფილმი ფინანსურად წარუმატებელი აღმოჩნდა.
შტერნბერგთან ერთობლივი სამუშაოს შეწყვეტის შემდეგ, დიტრიხი კვლავ აგრძელებდა თამაშს კინოში. 1943 წლის მარტში შეწყვიტა სამსახიობო კარიერა და 3 წლის განმავლობაში კონცერტებით გამოდიოდა ჩრდილოეთ აფრიკაში, იტალიასა და საფრანგეთში. მთლიანობაში ომის პერიოდში დიტრიხი 500-ზე მეტ წარმოდგენაში გამოჩნდა. 1947-1950 წლებში დიტრიხი დაჯილდოვდა თავისუფლების მედლით და საფრანგეთის საპატიო ლეგიონისა და საპატიო ლეგიონის ოფიცერის ორდენებით. 1946-1951 წლებში რეგულარულად თამაშობდა ფილმებში. გარდა ამისა, მიჰყავდა რადიოგადაცემები და წერდა სტატიებს გლამურულ ჟურნალებში. 1953 წელს ლას-ვეგასში დაიწყო თავისი ახალი წარმატებული მომღერლისა და კონფერანსიეს კარიერა. ეკრანებზე იშვიათად ჩნდებოდა, ამასთანავე თავადვე ირჩევდა როლებს და დიდი ჰონორარის სანაცვლოდ თამაშობდა პატარა სცენებში.
1960 წელს გასტროლებზე ჩამოვიდა გერმანიაში, სადაც მეორე მსოფლიო ომის პერიოდში ანტიგერმანული და არაპატრიოტული პოზიციის გამო ხალხმა ცივი შეხვედრა მოუწყო. 1963 წელს დიდი წარმატებით ჩაიარა მისმა კონცერტებმა მოსკოვსა და ლენინგრადში. დიტრიხმა ინტერვიუში განაცხადა, რომ მისთვის სსრკ-ში მოხვედრა იყო დიდი ხნის ოცნება, აგრეთვე გამოხატა დიდი სიყვარული რუსული ლიტერატურის, განსაკუთრებით კი კონსტანტინე პაუსტოვსკის მიმართ.
1941 წელს მეორე მსოფლიო ომში აშშ-ის ჩართვის შემდეგ დიტრიხი ერთ-ერთი პირველი ჰოლივუდელი იყო, რომელიც ომის საფონდო აქციების შეგროვების პროპაგანდას მოჰკიდა ხელი. დიტრიხი ცნობილი იყო მისი მტკიცე პოლიტიკური პოზიციებით და შესაბამისი პოლიტიკური გამჭრიახობით. ის შეურიგებელი ანტი-ნაცისტი იყო, გმობდა რა იმ დროინდელი გერმანიის ანტი-სემიტურ პოლიტიკას. ამ დროს ჩაწერა მან რამდენიმე ანტი-ნაცისტური სიმღერა გერმანულად ოსს-თვის, მათ შორის „ლილი მარლენი“, თვალსაჩინო ნიმუში სიმღერისა, რომლის მოტივი ომის ხაზგასმული სიძულვილია. ამავე დროს ის მონაწილეობს მიუზიკლებში ჯარისკაცების გასართობად.
უკანასკნელი წლები
1975 წელს სიდნეიში უბედური შემთხვევის შედეგად, დიტრიხმა თეძო მოიტეხა, რის გამოც დაასრულა თავისი კარიერა. ერთი წლის შემდეგ, კიბოთი გარდაიცვალა მისი მეუღლე რუდოლფ ზიბერი. უკანასკნელად დიტრიხი კინოეკრანებზე გამოჩნდა 1978 წელს ფილმში „მშვენიერი ჟიგოლო, ღარიბი ჟიგოლო“, სადაც მთავარი როლი დევიდ ბოუიმ შეასრულა. ამ ფილმისთვის დიტრიხმა აგრეთვე შეასრულა მთავარი მუსიკალური თემა და მიიღო მონაწილეობა საუნდტრეკის ჩაწერაში. 1979 წელს გერმანიაში გამოვიდა დიტრიხის წიგნი „Marlene Dietrich ABC“, რომელიც იმთავითვე იქნა თარგმნილი რამდენიმე ენაზე.
სულ მალე მარლენ დიტრიხი ალკოჰოლიზმით დაავადდა და გახდა ტკივილგამაყუჩებლებზე დამოკიდებული. იგი განარტოვდა ქალაქ პარიზში საკუთარ ბინაში ავენიუ მონტენზე, გარე სამყაროსთან კავშირს მხოლოდ ტელეფონის მეშვეობით ამყარებდა. თავისი სიცოცხლის უკანასკნელი 11 წელი საწოლს იყო მიჯაჭვული.
1982 წელს დიტრიხმა თანხმობა მისცა მაქსიმილიან შელს შეექმნა დოკუმენტური ფილმი მასზე, თუმცა იმ პირობით, რომ თავად კადრში არ გამოჩნდებოდა. საბოლოოდ, 1984 წელს შელმა გადაიღო დოკუმენური ფილმი სახელწოდებით „მარლენი“, რომელიც წარმოადგენს მსახიობის აუდიო-ინტერვიუსა და აგრეთვე საკუთარ კომენტარებს მისი ცხოვრებისა და კარიერის შესახებ.
მარლენ დიტრიხი გარდაიცვალა 1992 წლის 6 მაისს ქალაქ პარიზში, საკუთარ ბინაში, გულისა და თირკმლების ფუნქციის მოშლის გამო. მსახიობთან გამომშვიდობება შედგა მადლენის ეკლესიაში, სადაც თავი მოიყარა დიტრიხის სამი ათასამდე თაყვანისმცემელმა. მისი საფლავი, რომელიც აშშ-ის დროშით იყო დაფარული გადაიტანეს ბერლინში, სადაც მსახიობი დაკრძალეს დედამისის გვერდით, შტადტიშერ ფრიდჰოფ III-ის სასაფლაოზე.
დიტრიხი სათუთად ინახავდა ყველაფერს, რაც კი მის ცხოვრებას უკავშირებოდა. მრავალრიცხოვან საგნებს, სურათებს, ინახავდა სპეციალურ კომპანიებში. დიტრიხის გარდაცვალების შემდეგ, ყველა ეს ნივთი ერთად შეკრიბეს, და მთლიანობაში 25 ათასი საგანი და 18 ათასი გამოსახულება გამოვიდა. დიდი ნაწილი გადაეცა ბერლინის კინო მუზეუმს, ნაწილი — გაიყიდა სოთბისის აუქციონზე.
ხმოვანი სრულმეტრაჟიანი ფილმები
</div style="font-size: 95%">
ლიტერატურა
კატეგორია:დაბადებული 27 დეკემბერი კატეგორია:დაბადებული 1901 კატეგორია:გარდაცვლილი 6 მაისი კატეგორია:გარდაცვლილი 1992 კატეგორია:XX საუკუნის ამერიკელი ქალი მსახიობები კატეგორია:XX საუკუნის ამერიკელი მომღერლები კატეგორია:XX საუკუნის გერმანელი მუსიკოსები კატეგორია:XX საუკუნის ამერიკელი ქალი მომღერლები კატეგორია:ამერიკელი ანტიფაშისტები კატეგორია:ამერიკელი ავტობიოგრაფები კატეგორია:ამერიკელი კონტრალტოები კატეგორია:ამერიკელი ქალი კინომსახიობები კატეგორია:ამერიკელი ტელემსახიობი ქალები კატეგორია:ბისექსუალი ქალი მსახიობები კატეგორია:ბისექსუალი მუსიკოსები კატეგორია:გერმანელი ავტობიოგრაფები კატეგორია:ფრანგულენოვანი მომღერლები კატეგორია:Liberty Records-ის შემსრულებლები კატეგორია:ქალი ავტობიოგრაფები
Lasioglossum scobe
Lasioglossum scobe — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1903 წელს.
სქოლიო
scobe
ლაიმა ვაიკულე
ლაიმა ვაიკულე (Laima Vaikule, დ. 31 მარტი, 1954) — ლატვიელი მსახიობი, მომღერალი, რეჟისორი და ქორეოგრაფი. პოპულარულია ევროპასა და ყოფილ საბჭოთა კავშირში ისეთი ჰიტებით, როგორებიცაა „Vernisage“ და „Charlie“.
ბიოგრაფია
1985 წელს ლაიმა ვაიკულემ საბჭოთა კავშირში საკუთარი პირველი ჰიტი შექმნა. 1986 წლიდან ვაიკულემ მჭიდრო კავშირი დაამყარა და თანამშრომლობდა ლატვიელ კომპოზიტორ რაიმონდს პაულთან და რუს პოეტ ილია რეზნიკთან, რომელმაც ვაიკულეს დაუწერა ისეთი ჰიტები, როგორებიცაა „Vernisage“, „Charlie“ და „Skripach na kryshe“. ვაიკულე რაიმონდს პაულსთან ერთად არის იურმალას ფესტივალის ერთ-ერთი ორგანიზატორი.
1980-იანებისა და 1990-იანების განმავლობაში ლაიმა ვაიკულე რეგულარულად მონაწილეობდა საერთაშორისო მუსიკის შეჯიბრებებზე და ფესტივალებზე ევროპის მასშტაბით. ვაიკულა დააჯილდოვეს „Bratislavská Lýra, 87“-ზე. ის ასევე იყო იურმალა 92-ის მოწვეული მომღერალი და ასევე მონაკოში ჩატარებული „AU music world“-ის მონაწილე. მას მიენიჭა ლატვიის სახალხო მსახიობი ქალის ტიტული და დაჯილდოვდა გრან პრით 1966 წელს, ლატვიის მუსიკაში და კულტურაში შეტანილი განსაკუთრებული წვლილისთვის.
ლაიმა ვაიკულე ამჟამად ცხოვრობს და მუშაობს რიგაში და ფლობს მეორე სახლს მოსკოვში.
ლაიმა ვაიკულე არის ცხოველთა უფლებების დამცველი და ვეგეტარიანელი.
ჯილდოები
! colspan="3" style="background: cyan;" | მსოფლიოს მუსიკალური ჯილდოები
სქოლიო
კატეგორია:ლატვიელი მომღერლები კატეგორია:ლატვიელი მსახიობები
ოტუსკოს პროვინცია
250პქ|მინი|მარჯვნივ|პროვინციის მდებარეობა ლა-ლიბერტადის რეგიონში ოტუსკო — პროვინცია პერუში, ლა-ლიბერტადის რეგიონში. დედაქალაქია ოტუსკო. პროვინციის ფართობია 2 110,77 კმ², მოსახლეობა შეადგენს 89 056 ადამიანს.
პროვინცია ადმინისტრაციულად იყოფა ათ რაიონად.
რესურსები ინტერნეტში
კატეგორია:ლა-ლიბერტადის რეგიონის პროვინციები
Amblyopone smithi
Amblyopone smithi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Amblyopone-ს გვარიდან. მიეკუთვნება Amblyoponinae-ს ქვეოჯახს. .
სქოლიო
კატეგორია:Amblyopone
Is It Any Wonder?
Is It Any Wonder? — ინგლისური ალტერნატიულ როკ-ჯგუფ Keane-ის სიმღერა და სინგლი. გამოვიდა 2006 წელს. შეტანილია ალბომში Under the Iron Sea.
რესურსები ინტერნეტში
კატეგორია:Keane-ის სიმღერები კატეგორია:2001 წლის სიმღერები კატეგორია:2006 წლის სინგლები
ბაღის წვეულება
ბაღის წვეულება - პიესა, დაწერილი ვაცლავ ჰაველის მიერ.
შინაარსი
პიესის პროტაგონისტია ჰუგო პლუდეკი, ჩეხური საშუალო ფენის ჩვეულებრივი წარმომადგენელი. მისი მშობლები ნერვიულობენ მისი მომავლის შესახებ. შედეგად, ისინი დათქვამენ შეხვედრას გავლენიან ბატონ კალაბისთან. შეხვედრა ლიკვიდაციის ოფისის ბაღის წვეულებაზე უნდა შედგეს. ჰუგო ვერ მონახავს კალაბისს, მაგრამ ამის ნაცვლად ადგილი აქვს აბსურდული შეხვედრების მთელს სერიას. ლიკვიდაციის ოფისის ყველა ოფიციალური პირი საუბრობს დეგენერირებულ, იდეოლოგიურ, უშინაარსო ენაზე, როგორ მოსალოდნელია სახელმწიფო ბიუროკრატიის სამსახურში მყოფი ოფიციალური პირისათვის.
ჰუგო არის ინტელიგენტი და სწრაფად ეჩვევა ახალ სიტუაციას და ქცევებს. იგი ისწავლის ბანალურად საუბარს, იყენებს არაფრისმეტყველ კლიშეებს და საბოლოოდ იქცევა ახლადშექმნილი ცენტრალური ინაუგურაციისა და ლიკვიდაციის კომიტეტის უფროსად. ამის შედეგად, იგი მთლიანად კარგავს თავის თავს, იდენტურობას. სცენარი მთავრდება ჰუგოს სახლში დაბრუნებით. იგი იმდენად შეცვლილია, რომ საკუთარი მშობლები მას ვეღარ ცნობენ.
ბიბლიოგრაფია
კატეგორია:პიესები კატეგორია:ვაცლავ ჰაველის პიესები
ასკია
ასკია (Askja) — მოქმედი სტრატოვულკანი ისლანდიაში, ისლანდიის მაღლობის ცენტრალურ ნაწილში. მდებარეობს ზღვის დონიდან 1510 მეტრზე. 1875 წელს ვულკანის ამოფრქვევის შედეგად წარმოიქმნა ორი ტბა 45 კმ² ფართობით: იესკიუვატნი და ვიტი. ბოლო ამოფრქვევა დაფიქსირდა 1961 წელს.
რესურსები ინტერნეტში
კატეგორია:ისლანდიის ვულკანები
არამარი
არამარი (Aramari) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის ჩრდილო-აღმოსავლეთ მეზორეგიონს.
რესურსები ინტერნეტში
კატეგორია:ბაიას შტატის მუნიციპალიტეტები
ვაზის ლოკოკინა
რესურსები ინტერნეტში
კატეგორია:მუცელფეხიანები
NASM
NASM (Netwide Assembler) — ასემბლის ენა, x86 არქიტექტურისთვის, რომელიც ხმარობს Intel-ის სინტაქსს. მითი შესაძლოა პროგრამების წერა 16 ბიტიანი და 32 ბიტიანი მიკროპროცესორებისთვის (IA-32); 2-რე ვერსიიდან მას აგრეთვე შეუძლია 64 ბიტიანი  პროცესორების (X64/AMD64/EM64T/x86-64) მხარდაჭერა.
ისტორია
NASM-ი შექმნილი იქნა რადგან მისი ავტორების აზრით არ არსებობდა ისეთი ასამბლერი რომელიც იქნებოდა თავისუფალი, ძლიერი და მრავალპლატფორმული.
მაგალითი
წყარო კოდი რომელიც კომპილირების შემდეგ ეკრანზე აჩვენებს "Hello, world!"-ს, ეს კოდი ლინუქსისთვის არის გამიზნული.
.com ფაილის კომპილაცია command prompt-ის დახმარებით: nasm file.asm -f bin -o hello.com განმარტება: nasm-ის შემდეგ "თავისუფალ" წევრად უნდა მიეთითოს ის ფაილი რომლის კომპილაციაც გვსურს. -f - აღნიშნავს ფორმატს შესაძლებელია იყოს ორობითი, ვინდოვსის ან ლინუქსის, შესაბამისად: bin, win32, elf -o - აღნიშნავს კომპილირებული ფაილის სახელს და გაფართოებას. აღსანიშნავია, რომ დოსის ფაილებს და ორობით ფაილებს შორის განსხვავება მხოლოდ ფაილების ტიპს შორისაა (.com და .bin )
რესურსები ინტერნეტში
კატეგორია:პროგრამირების ენები
ძვ. წ. 332
'''ძვ. წ. 332''' — წლების რაოდენობა ქრისტესშობამდე.
გარდაიცვალნენ
*
ლიხაურის წმინდა გიორგის ეკლესია
ლიხაურის წმინდა გიორგის ეკლესია — არქიტექტურული ძეგლი ოზურგეთის მუნიციპალიტეტის სოფელ ლიხაურში.ჭის წმინდა გიორგის ეკლესია მდინარე აჭის წყლისა და მდინარე აჭას ხერთვისში არსებულ შემაღლებულ ადგილასაა აგებული. აღნიშნულ შემაღლებულ ადგილს ირგვლივ რიყის ქვით ნაგები მასიური კედელი შემოუყვება ირგვლივ. გეგმით სწორკუთხა ეკლესია სადა, ერთ საფეხურიან ცოკოლზე დგას. თარაზულია წყობაა. სამხრეთით და დასავლეთით დატანილია კარები. შიგნიდან თაღიანია გარედან კი არქიტრავული. სამხრეთით არქიტრავის ქვაზე ცენტრალურ ნაწილში მოჩარჩოებაში ჩასმული რელიეფური ჯვარია ამოკვეთილი, ხოლო მის კიდეებში წარწერაა. დასავლეთ არქიტრავის ქვაზე ცენტრალურ ნაწილში შედარებით მოზრდილ მოჩარჩოებაში ჩასმული რელიეფური ჯვარია ამოკვეთილი, რომლის მკლავებთან ყურძნის მტევნებია დატანილი. აღნიშნულ ჯვარს გვერდებში რომბებში ჩასმული ჯვრები აკრავს. დავზე კი ნახევრად სფერული შვერილა ამოკვეთილი, რომლის ჩუქურთმები დაზიანებულია. ეკლესია ნათდება სამი სარკმლით. ამოსავლეთ ფასადზე არსებულ სარკმელის ორი მოჩუქურთმებული ლილვი დაუყვება, ხოლო სარკმლის თავსართზე მესამე ლილვია დატანილი რკალურად. სამხრეთ ფასადზე სარკმელი ორი მოჩუქურთმებული ლილვით არის შემკული, ხოლო დასავლეთ ფასადის სარკმელს დაუყვება სამი ლილვი. ჩრდილოეთ ფასადზე ცენტრალურ ნაწილში დაახლოებით ორი მეტრის სიმაღლეზე კრონშტეინია გამოშვერილი. ეკლესიას წრეთარგისა და ლილვისგან შედგენილი ლავგარდანი ევლება. საკურთხეველი ნახევარწრიულ აბსიდიანია. აბსიდის ჩრდილოეთ და სამხრეთ მხარეს თაღოვანი ნიშებია, რომელთა გვერდებზე, აგრეთვე თითო სწორკუთხა ნიშია. კონქი სფერულია. სატრიუმფო თაღი კრონშტეინებს ეყრდნობა. აბსიდი დარბაზისგან გამოყოფილია ორსაფეხურიანი მხრებით. გრძივი კედლები ორსაფეხურიანი პილასტრების საშუალებით ორ ნაწილად იყოფა. კოლოფა კამარის ცენტრალური, ორსაფეხურიანი საბრჯენი თაღი პილასტრების კაპიტელებს ეყრდნობა, ხოლო დასავლეთი თაღი კრონშტეინებს. ჩრდილოეთისა და სამხრეთის კედლის შეწყვილებული თაღები კონსოლებს ეყრდნობა.
რესურსები ინტერნეტში
კატეგორია:ოზურგეთის მუნიციპალიტეტის არქიტექტურული ძეგლები
წიფა (ბაღდათის მუნიციპალიტეტი)
წიფა — სოფელი საქართველოში, იმერეთის მხარის ბაღდათის მუნიციპალიტეტში, ზეგნის თემში. მდებარეობს მდინარე საკრაულის (ხანისწყლის მარჯვენა შენაკადი) მარჯვენა მხარეს. ზღვის დონიდან 560 მეტრი, ბაღდათიდან 15 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 52 ადამიანი.
სქოლიო
კატეგორია:ბაღდათის მუნიციპალიტეტის სოფლები
ხულკანის პროვინცია
ხულკანი — პროვინცია პერუში, ლა-ლიბერტადის რეგიონში. დედაქალაქია ხულკანი. პროვინციის ფართობია 1 101,39 კმ², მოსახლეობა შეადგენს 35 438 ადამიანს.
პროვინცია ადმინისტრაციულად იყოფა ოთხ რაიონად.
რესურსები ინტერნეტში
კატეგორია:ლა-ლიბერტადის რეგიონის პროვინციები
ლილითი
thumb|"ლილითი", [[ჯონ კოლიერი]] ლილითი (לילית) — ებრაულ მითოლოგიაში ადამის პირველი ცოლი. ნახსენებია მკვდარი ზღვის ხელნაწერებში, ბენ-სირას ანბანში, ზოჰარში.
ლეგენდის თანახმად, როდესაც ლილითი დაშორდა ადამს, ის ეშმაკი გახდა, ახლადდაბადებულებს კლავდა (მსგავსი პერსონაჟი არსებობს არაბულ მითებშიც). მესოპოტამიურ მითოლოგიაში მოხსენებულია ასევე ღამის ეშმაკი, რომელიც ახლადდაბადებულებს ხოცავს, მას ლალუ ჰქვია.
წყაროები
კატეგორია:პირველი ადამიანები კატეგორია:ძველი შუამდინარეთის მითოლოგია
FarmVille
thumb|250px|FarmVille-ის ლოგო FarmVille — რეალური დროის ფერმის სიმულატორი, რომელიც შექმნა Zynga-მ. მისი თამაში შესაძლებელია სოციალური ქსელ Facebook-ის საიტზე. თამაში აძლევს საშუალებას Facebook-ის წევრებს, რომ მოაწყონ თავიანთი ვირტუალი ფერმა თავისი გემოვნებით: დარგან სხვადასხვა ნარგავები, გაზარდონ და შემდეგ აიღონ მოსავალი, იყიდონ/გაზარდონ ცხოველები, ნაგებობები, ხეები და მრავალი სხვა. მას შემდეგ, რაც იგი გამოჩნდა Facebook-ზე 2009 წლის ივნისს, FarmVille გახდა Facebook-ის ყველაზე პოპულარული თამაში. 2010 წლის იანვარს, თამაშს ჰყავდა 73.8 მილიონი აქტიური მოთამაშე. FarmVille-ის გამოსცეს, როგორც Facebook-ის ასევე პუპულარული თამაშის, Farm Town-ის დუბლიკატი. თამაშში მეგობრების სახით შეგიძლიათ დაიმატოთ ფერმის მეზობლები.
თამაშის დაწყებისას, უპირველეს ყოვლისა, უნდა აირჩიეთ ავატარი და თქვენი სურვილის მიხედვით გაალამაზოთ. შემდეგ უნდა დარგოთ მარცვლეულობა, ხეები, იყიდოთ და გაზარდოთ ცხოველები, ააშენოთ სხვადასხვა დანიშნულების სახლები. ასევე იმისთვის, რომ გაგიადვილდეთ თესვა და მოსავლის აღება, შესაძლებელია სპეციალური მანქანის ყიდვა. შესაძლებელია მრავალი დეკორაციის გაკეთებაც. თამაშის მთავარი მიზანი XP-ის მომატებაა, რომლის მეშვეობით გემატებათ LVL და გადადიხართ შემდეგ ეტაპზე. ყოველ ახალ ეტეპზე, საშუალება გეძლევათ იყიდოთ ახალი მარცვლეულობა, ხეები და სხვა. ასევე მნიშვნელოვანია მონეტები (თამაშში coin), რომლის მეშვეობითაც ხდება ვაჭრობა.
რესურსები ინტერნეტში
კატეგორია:2009 წლის ვიდეო თამაშები კატეგორია:Facebook-ის თამაშები
ძვ. წ. 333
გარდაიცვალნენ
*
Lasioglossum scopaceum
Lasioglossum scopaceum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1914 წელს.
სქოლიო
scopaceum
სილი (მდინარე)
thumb|250px სილი (Sil) – მდინარე გალისიაში, ესპანეთი. მისი სიგრძეა 225 კმ. მდინარე სათავეს იღებს კანტაბრიის მთებში. მიედინება ლეონისა და ორენსეს პროვინციებში. ყველაზე დიდი ქალაქი, რომელიც სილზეა გაშენებული, პონფერადაა.
რესურსები ინტერნეტში
კატეგორია:ესპანეთის მდინარეები
Crystal Ball (Keane-ის სიმღერა)
Crystal Ball — ინგლისური ალტერნატიულ როკ-ჯგუფ Keane-ის სიმღერა და სინგლი. გამოვიდა 2006 წელს. შეტანილია ალბომში Under the Iron Sea.
მემორანდუმი (მრავალმნიშვნელოვანი)
მემორანდუმი შეიძლება ნიშნავდეს:
კატეგორია:მრავალმნიშვნელოვანი
მსტისლავ როსტროპოვიჩი
thumb|მსტისლავ როსტროპოვიჩი, 1978. მსტისლავ როსტროპოვიჩი (Мстисла́в Леопо́льдович Ростропо́вич; დ. 27 მარტი, 1927 — გ. 27 აპრილი, 2007) ახლო მეგობრებისთვის ცნობილი როგორც სლავა — პოლონელი-რუსი ვიოლონჩელისტი და დირიჟორი, საზოგადო მოღვაწე, ადამიანის უფლებათა დამცველი; საბჭოთა კავშირის სახალხო არტისტი (1966), სტალინის (1951) და ლენინის (1964) პრემიების ლაურეატი, რუსეთის ფედერაციის სახელმწიფო პრემიის ლაუარეატი (1992). მიღებული აქვს 5 გრემის ჯილდო. საყოველთაოდ აღიარებულია XX საუკუნის ერთ-ერთ უდიდეს ვიოლონჩელისტად.
სქოლიო
კატეგორია:დაბადებული 27 მარტი კატეგორია:დაბადებული 1927 კატეგორია:გარდაცვლილი 2007 კატეგორია:გარდაცვლილი 27 აპრილი კატეგორია:რუსი დირიჟორები კატეგორია:რუსი ვიოლონჩელისტები კატეგორია:თბილისის საპატიო მოქალაქეები (1998) კატეგორია:სტალინური პრემიის ლაურეატები კატეგორია:ლენინური პრემიის ლაურეატები კატეგორია:გრემის ჯილდოს მფლობელები
ძვ. წ. 334
გარდაიცვალნენ
*
ასკოპეს პროვინცია
ასკოპე — პროვინცია პერუში, ლა-ლიბერტადის რეგიონში. დედაქალაქია ასკოპე. პროვინციის ფართობია 2 655,75 კმ², მოსახლეობა შეადგენს 116 684 ადამიანს.
პროვინცია ადმინისტრაციულად იყოფა რვა რაიონად.
რესურსები ინტერნეტში
კატეგორია:ლა-ლიბერტადის რეგიონის პროვინციები
პოტიომკინის სოფლები
250px|მინიატიურა|ეკატერინე II-ის სტუმრობის აღსანიშნავად გამართული ფოიერვერკი. უცნობი ავტორის ნახატი პოტიომკინის სოფლები — გამოთქმა, რომელიც იხმარება მოჩვენებითი კეთილდღეობის გამოსახატავად. XVIII საუკუნის ბოლოს საქსონიელმა დიპლომატმა გელბიხმა საჯაროდ დასდო ბრალი გრიგოლ პოტიომკინს, რომ მან 1787 წელს ეკატერინე II-ს სამხრეთ უკრაინაში ფიქტიური სოფლები უჩვენა.
ლიტერატურა
კატეგორია:რუსეთის ისტორია კატეგორია:ფრაზეოლოგიზმები
შორაპანი
შორაპანი — დაბა საქართველოში, იმერეთის მხარის ზესტაფონის მუნიციპალიტეტში. დაბაში ფუნქციონირებდა ქარხანა „ელექტროელემენტი“. დაბაში მოქმედებს საჯარო სკოლა.
მდებარეობა
მდებარეობს იმერეთის დაბლობის უკიდურეს აღმოსავლეთ ნაწილში, მდინარეების ყვირილისა და ძირულას ხეობაში (ზღვის დონიდან 170 მ, ზესტაფონიდან 5 კმ), საქართველოს საავტომობილო მაგისტრალ ს1-სა და ხაშური-სამტრედიის სარკინიგზო ხაზზე. დაბაში არის საჯარო სკოლა. დაბაში არის საექიმო ამბულატორია.
ისტორია
შორაპანი დასახლებულია ანტიკური ხანიდან. უძველესი წერილობითი ცნობა ეკუთვნის სტრაბონს (ძვ. წ. I — ახ. წ. I სს). ციხე-ქალაქი შორაპანი — სარაპანისი ცნობილია კოლხეთის ისტორიაში, როგორც დიდი ნავსადგური, რომელიც მდებარეობდა მდინარე ყვირილაზე. იგი წარმოადგენდა სავაჭრო საქონელის საწყობს. აქვე იკრიბებოდნენ ვაჭრები, რომლებიც აღებ-მიცემობას აწარმოებდნენ აღმოსავლეთისა და დასავლეთის ქვეყნებს შორის. სტრაბონის მოწმობით, მდინარე ფაზისში დადიოდნენ გემები სარაპნის ციხემდე, რომელსაც თავისი სიდიდით შეეძლო მთელი ქალაქის მცხოვრებთა დატევა. ვახუშტი ბაგრატიონის მიხედვით VIII ს-ის დასასრულს იგი არგვეთის საერისთავოს ცენტრს წარმოადგენდა. გვიანდელ ფეოდალურ ხანაში იყო მცირე ქალაქი განვითარებული ვაჭრობით. შემორჩენილია ქართული ხუროთმოძღვრების ძეგლი — შორაპნის ციხე. შორაპნის ციხესიმაგრე ლეონტი მროველის (XI ს) ცნობით აგებულია ძველი წელთაღრიცხვის III საუკუნეში ქართლის მეფე ფარნავაზ I-ის მიერ.
1846-1930 წლებში იყო შორაპნის მაზრის ცენტრი. შორაპნის მაზრა მოიცავდა დღევანდელი საჩხერის, ზესტაფონისა და ხარაგაულის მუნიციპალიტეტების ტერიტორიებს. XIX საუკუნის მიწურულს აშენდა რკინიგზის სადგურის შენობა და რკნიგზელთა საცხოვრებელი კორპუსი. ამ პერიოდშია გაშენებული რკინიგზის თანამშრომელთა საცხოვრებელი უბანი. ის სადგურის სიახლოვესაა განლაგებული და შენარჩუნებული აქვს პირვანდელი გეგმარება. უბანი აერთიანებს საცხოვრებელ და საზოგადოებრივი დანიშნულების შენობებს: სკოლა, ამბულატორია, საბავშვო ბაღი და დრამატული წრის შენობა. საცხოვრებელი კორპუსები XIX საუკუნის მიწურულს სადგურის შენობასთან ერთად რკინიგზის მომსახურე პერსონალისთვის უნდა ყოფილიყო აშენებული. 1938 წელს შორაპანს მიენიჭა დაბის სტატუსი. 1909 წელს აშენდა შორაპნის სკოლის შენობა.
დემოგრაფია
2014 წლის აღწერის მონაცემებით დაბაში ცხოვრობს 1258 ადამიანი.
სქოლიო
კატეგორია:იმერეთის მხარის დაბები
ბაროკასი
ბაროკასი (Barrocas) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის ჩრდილო-აღმოსავლეთ მეზორეგიონს.
2010 წლის მონაცემებით, მოსახლეობა 14 189 ადამიანს შეადგენდა. ფართობი 188.105 კმ²-ია. მოსახლეობის სიმჭიდროვე 75.43 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
Amblyopone trigonignatha
Amblyopone trigonignatha — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Amblyopone-ს გვარიდან. მიეკუთვნება Amblyoponinae-ს ქვეოჯახს. .
სქოლიო
კატეგორია:Amblyopone